Diari Oficial de la Generalitat Valenciana


Sumari del DOGV 9220, del 22-11-2021 (2021/11775)

RESOLUCIÓ de 3 de novembre de 2021, de la Direcció General d'Agricultura, Ramaderia i Pesca, per la qual s'autoritza el canvi de titularitat de l'activitat d'un establiment d'aqüicultura marina, amb registre número 8, en terrenys de domini públic maritimoterrestre enfront del terme municipal del Campello. Expedient ANIA/03.0008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/11219


Data del document
:   03-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * aqüicultura

RESOLUCIÓ de 3 de novembre de 2021, de la Direcció General d'Agricultura, Ramaderia i Pesca, per la qual s'autoritza el canvi de titularitat de l'activitat d'un establiment d'aqüicultura marina, amb registre número 8, en terrenys de domini públic maritimoterrestre enfront del terme municipal del Campello. Expedient ANIA/03.0008. [2021/11643]  
  
Vista la Resolució de 8 d'abril de 1997, de la Direcció General de Desenvolupament rural, Producció i Pesca a CUDOMAR, SL, per la qual s'autoritza la instal·lació d'un establiment de piscicultura marina en terrenys de domini públic maritimoterrestre enfront del terme del Campello.  
Vista la Resolució de 4 de maig de 1998, de la Direcció General d'Indústria, Cooperativisme, Pesca i Relacions Agràries, per la qual s'autoritza a CUDOMAR, SL, la instal·lació d'un establiment de piscicultura marina en terrenys de domini públic maritimoterrestre enfront del terme del Campello.   
Vista la Resolució de 7 de juny de 2001, de la Direcció General de Pesca i Comercialització Agrària, per la qual s'autoritza a CUDOMAR, SL, l'ampliació de la instal·lació número 8 d'un establiment de granja marina en terrenys de domini públic maritimoterrestre enfront del terme del Campello.  
Vist l'expedient instruït a instàncies de Sergio Prieto Ros, com a representant legal de CUDOMAR, SL, amb CIF C05769713, el 7 de febrer de 2012, per a una nova autorització d'aqüicultura per la caducitat de la concessió marítima, per a la cria i engreixament de peixos en gàbies flotants, en terrenys de domini públic maritimoterrestre enfront del terme municipal del Campello (Alacant).  
Vist l'informe ambiental de data 6 de maig de 2020, que conclou que, atés que aquesta instal·lació ja va obtenir la declaració d'impacte ambiental, en el cas que no s'hagen produït modificacions no es requereix un nou pronunciament ambiental. Per tant, s'aplicaran les condicions de la declaració d'impacte ambiental de data de 2 de maig de 2001 mentre mantinguen la seua vigència.  
Vista la sol·licitud de canvi de titularitat d'activitat, de data 5 de març de 2021 a favor de NIORDSEAS, SL, amb CIF. X14662148 i domicili social al carrer de Manuel Sanchis Guarner núm. 3, 12864-la Vall d'Uixó (Castelló).  
Vista la Resolució de concessió de domini públic maritimoterrestre de la Direcció General de la Costa i la Mar de data 23 de setembre de 2021 per la qual s'atorga a NIORDSEAS, SL, la concessió per a ocupar una superfície de 71.148 m² de domini públic maritimoterrestre, amb destinació a la instal·lació de granja marina en gàbies flotants per a cultiu de peixos, enfront del terme municipal del Campello (Alacant).  
  
Vist l'informe proposta d'autorització de canvi de titularitat de l'activitat d'aqüicultura marina de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, de 21 d'octubre de 2021.  
De conformitat amb el que s'estableix en l'article 26 (autorització d'activitat) de la Llei 5/2017, de 10 de febrer, de la Generalitat, de Pesca Marítima i Aqüicultura de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
Atorgar l'autorització administrativa de canvi de titularitat de l'activitat d'aqüicultura marina de l'establiment granja marina d'engreixament d'orada i llobarro en gàbies flotants en una superfície de 71.148 m² de terrenys de domini públic maritimoterrestre enfront de les costes del terme municipal del Campello (Alacant), d'acord amb el que s'estableix en l'article 55 de la Llei 9/1998, de 15 de desembre, de la Generalitat Valenciana, i queda el nou titular subrogat en tots els drets i obligacions de l'antic titular.  
L'establiment, registrat amb el número 8 d'establiments de cultius marins a nom de CUDOMAR, SL, amb CIF T31612726, canvia de titular a favor de NIORDSEAS, SL, amb CIF K89144845 i domicili social al carrer de Manuel Sanchis Guarner, núm.3 de la Vall d'Uixó, CP 12627 (Castelló).  
De limitació del polígon de l'emplaçament (Coordenades geogràfiques ETRS89):  
Latitud: 38o 25,300 N; Longitud: 0o 20,833 W  
Latitud: 38o 25,210 N; Longitud: 0o 20,717 W  
Latitud: 38o 25,100 N; Longitud: 0o 20,867 W  
Latitud: 38o 25,188 N; Longitud: 0o 20,983 W  
  
Segon  
L'establiment consta de 18 gàbies per al cultiu de peixos, de 15 metres de diàmetre, distribuïdes en una flotilla de 3 files de 6 gàbies cadascuna.  
  
Tercer  
El disseny de l'estructura, així com el sistema de fondeig, serà segons s'especifica en el projecte visat amb data 28 de setembre de 2000 subscrit per l'IT Naval Juan Carlos Díaz Grandío, que modificava el subscrit en 1996 per l'ICC i Ports Rafael Barredo de Valenzuela.  
  
Quart  
Les espècies de cria/engreixament i la capacitat màxima de producció anual seran les següents  
  
Espècie Producció (tones/any)  
Orada (Sparus aurata) i llobarro (Dicentrarchus labrax) 450  
  
  
  
Cinqué  
Aquesta autorització està condicionada al compliment de les condicions indicades en l'annex I, així com a la documentació presentada pels sol·licitants.  
  
Sisé  
Es compliran les condicions i prescripcions següents:  
- Les de la Resolució de concessió de domini públic maritimoterrestre de la Direcció General de la Costa i la Mar de data 23 de setembre de 2021 a favor de NIORDSEAS, SL.  
- Les de la declaració d'impacte ambiental de la directora general de Planificació i Gestió del Medi de 2 de maig de 2001.  
- La primera venda de les produccions obtingudes podrà realitzar-se en les llotges dels ports, en els mateixos centres de producció o en altres establiments que es troben autoritzats per la comunitat autònoma corresponent. Per a poder efectuar la venda en el lloc de cria o producció, es requereix l'obtenció de la corresponent autorització com a establiment de primera venda.  
- Si la primera venda no es realitzara en el lloc de cria, s'autoritza el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'aquests.  
  
- El titular de l'establiment haurà d'enviar a l'òrgan competent de la seua comunitat autònoma un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió es realitzarà en la primera quinzena del mes següent al qual es refereixen les operacions de venda.  
La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat, en la primera quinzena del mes següent a què es refereixen les dades a la Subdirecció General de Pesca de la Conselleria d'Agricultura, Desenvolupament Rural, Emergència Climàtica i Transició Ecològica.  
- El sistema de tecnologia de cria s'ajustarà en tot moment a la memòria presentada. Qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, si molt convé, se sotmetrà a la reglamentació aplicable.  
  
Seté  
La paralització de l'activitat sense causa justificada segons el parer dels Serveis Tècnics de la Conselleria d'Agricultura, Desenvolupament Rural, Emergència Climàtica i Transició Ecològica així com l'extinció de les autoritzacions emeses per les resolucions referides suposarà la pèrdua de l'autorització.  
  
Huité  
El titular de l'establiment haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions referents a:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social i del número d'identificació fiscal.  
  
Nové  
L'incompliment de les prescripcions o condicions establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
La present resolució no esgota la via administrativa i contra aquesta podrà interposar-se un recurs d'alçada davant el secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació de la present resolució, de conformitat amb el que es disposa en els articles 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
València, 3 de novembre de 2021.- El director general d'Agricultura, Ramaderia i Pesca: Antonio Quintana Martínez.  
  
  
ANNEX I  
Condicionat de l'autorització d'aqüicultura  
  
1r. Informe de la Direcció General de l'Aigua  
1. La realització del següent Pla de Vigilància Ambiental:  
1.1. Punts de mostreig:  
- Situat en el centre de la instal·lació  
- Punt de control situat a 500 m de la piscifactoria en direcció oest  
  
- Punt de control situat a 1000 m de la piscifactoria en direcció est  
  
1.2. En aigües: es realitzarà en la columna d'aigua (0, 10, 30 m) amb periodicitat mensual:  
- Temperatura ºC  
- Transparència (Disc de Secchi)  
- Ph  
- Seston  
- Oxigen dissolt (mesurat in situ)  
- Nitrogen total  
- Silicats  
- Fòsfor total  
- Clorofil·la total  
- Índex de Margalef  
- Escherichia coli  
- Enterococos intestinals  
- Salmonel·la  
1.3. En sediments amb periodicitat semestral:  
- Granulometria  
- Nitrogen total (mg/ml)  
- Fòsfor total (mg7ml)  
- Matèria orgànica % (per incineració a 450 °C)  
- Potencial redox mV (en 20 °C)  
- Beggiatoa spp.  
- Clostridium sulfitoreductor  
1.4. S'haurà de realitzar la carta binòmica amb periodicitat anual, per a comprovar que la instal·lació no afecta les comunitats d'importància ecològica pròximes a la granja (bioconcrecionaments coral·lígens, Posidònia oceànica, Cymodocea nodosa, etc.)  
1.5. Identificació i recompte d'espècies fitoplanctòniques, amb periodicitat trimestral  
1.6. Inventari visual de grans invertebrats i peixos, anual al setembre.  
2. Les labors de muntatge s'efectuaran prevenint qualsevol eventualitat de tal manera que l'empresa haurà de tindre preparats els mitjans necessaris per a la recollida de les gàbies i aparells i evitar que puguen ser arrossegades a zones de la costa o quedar a la deriva, procurant no executar el projecte en la temporada de bany, ja que hi ha diverses zones de bany pròximes, la qualitat de les quals podria veure's afectada a conseqüència d'aquesta activitat, les platges de carrer la Mar i Mutxavista en la costa del Campello i la platja de Sant Joan d'Alacant.  
D'igual forma estarà previst qualsevol contratemps davant períodes de tempestes, vent i onatge.  
3. Han de presentar els resultats d'aquest pla, semestralment, a la Direcció General de l'Aigua. En l'esmentat informe s'inclourà la quantitat i el moment en què s'apliquen productes químics (antifouling) i antibiòtics utilitzats en tractaments sanitaris per als peixos, per a veure la seua possible repercussió en el medi.  
  
2n. Informe Ministeri de Defensa  
L'empresa responsable haurà d'informar a l'Institut Hidrogràfic de la Marina del començament i finalització dels treballs, així com l'abalisament associat a aquests per a la seua difusió i avís a la navegació.  
  
  
3r. Informe de la Subdirecció General de Biodiversitat (afecció a Xarxa Natura 2000)  
3.1. Es compleixen les mesures correctores i el pla de vigilància indicats en el document ambiental  
3.2. En cap cas se situaran gàbies sobre hàbitats sensibles com a prades de fanerògames marines, fons coral·lígens i fons de Mäerl, ni es cultivaran espècies exòtiques o localment absents de manera natural sense comptar amb la deguda autorització prèvia de l'òrgan gestor  
  
3.3. Les embarcacions usuàries de les instal·lacions han d'evitar passar prop de les basses d'ocells marins (grups d'ocells sedimentats en la mar que es formen al capvespre) i adoptar totes les precaucions necessàries per a evitar produir episodis que poguera suposar un perjudici per al seu estat de conservació.  
3.4. L'ús per les instal·lacions aqüícoles de pingers o altres dispositius acústics de dissuasió només es realitzarà amb l'autorització administrativa prèvia de l'òrgan gestor de l'espai, després d'adequada justificació de la seua necessitat i avaluació posterior de la seua efectivitat.  
3.5. Amb la finalitat de minimitzar les interaccions que el desenvolupament d'aquesta activitat poguera ocasionar sobre els ramats costaners de dofí mular (Tursiops truncatus) i altres espècies de cetacis, s'evitarà la interacció en l'aigua entre els bussos de les granges i els cetacis, així com l'alimentació intencionada dels animals que puguen aproximar-se a aquestes.  
3.6. La presència d'un o diversos exemplars de l'espècie Tursiops truncatus de manera permanent en instal·lacions d'aqüicultura interactuant amb els bussos o embarcacions, haurà de ser comunicada a l'òrgan gestor de l'espai protegit.  
3.7. Els gestors de les instal·lacions d'aqüicultura col·laboraran amb els programes de seguiment de les poblacions de cetacis, almenys, autoritzant i facilitant la col·locació de sistemes de seguiment passiu per a la detecció de la presència d'individus de l'espècie Tursiops truncatus.  
  
3.8. Tots els elements de la instal·lació hauran de ser dimensionats per a resistir els esforços que puguen patir al llarg del període en el qual estiguen instal·lats en la mar, de manera que no puga produir-se el trencament d'aquests i la pèrdua en la mar de les boies emprades o cap dels elements necessaris. Se seleccionaran els materials de manera que no es produïsca contaminació del medi marí ni s'afavorisquen processos de corrosió que puguen restar eficàcia a la instal·lació. Totes les instal·lacions han de tindre en compte els possibles riscos climàtics existents en la ubicació (en particular les pluges i temporals marítims), evitant així abocaments de contaminació a la mar.  
3.9. Els morts emprats hauran de dimensionar-se a la baixa, de manera que el nombre necessari siga el mínim possible, sempre que resulte viable des del punt de vista tècnic i de funcionalitat de la infraestructura. Resulta preferible l'ús d'un menor nombre de pes suficient, adequat tant als esforços de flotabilitat de les boies i pes dels elements d'ancoratge com als esforços derivats de l'hidrodinamisme, en lloc de l'ús de múltiples elements enllaçats per cadenes o altres elements sobre els fons. La instal·lació dels morts i altres elements no ha de dur-se a terme deixant que caiga fins al fons pel seu propi pes des de l'embarcació, sinó amb el control i supervisió per treballadors subaquàtics, amb eines apropiades com a grua en l'embarcació o globus elevadors. Ha de registrar-se de manera precisa les coordenades d'ubicació de cada punt de fondeig, comprovant l'estat dels fons i realitzant fotografies de cadascun d'aquests, tant a l'inici del període d'autorització com a la seua finalització. La supervisió directa d'aquestes operacions servirà per a evitar el risc d'afecció a espècies protegides de tipus sèssil.  
  
3.10. Aquesta informació servirà per a fer un seguiment de la instal·lació i poder monitorar la seua afecció a les comunitats biològiques, incloses les conclusions derivades en un informe final que haurà de traslladar-se a la Direcció General de Biodiversitat, Boscos i Desertificació. Igualment hauran de traslladar-se periòdicament els informes resultants del seguiment dels fons de l'emplaçament al llarg de la vida útil de la instal·lació.  
3.11. Els elements que s'instal·len han de ser objecte d'un adequat manteniment i vigilància que assegure que cadascuna de les seues parts conserva les característiques adequades per a la seua funció. El control ha de realitzar-se tant sobre l'element de fondeig com sobre cadascuna de les parts del tren de fondeig, comprovant que es troben adequadament fixats i sense desenterrar, sense indicis de desgast o corrosió, amb flotabilitat adequada, etc.  
3.12. L'abalisament haurà de ser instal·lat i mantingut pel responsable de la instal·lació, estant, igualment, obligat a comunicar les incidències als organismes i administracions que puguen tindre competències en la matèria.  
3.13. S'haurà de fer un manteniment periòdic per a garantir que els caps romanen tibants, no solament després de temporals, a fi d'evitar possibles captures accidentals d'exemplars de fauna marina incloses en el Reial decret 139/2011, de 4 de febrer, per al desenvolupament del Llistat d'espècies silvestres en règim de protecció especial i del Catàleg espanyol d'espècies amenaçades. Així mateix, hauran de comunicar, a l'autoritat competent i a aquesta Subdirecció General de Biodiversitat Terrestre i Marina, qualsevol captura accidental d'aquestes espècies en l'estructura de caps.  
3.14. S'assegurarà el correcte manteniment del conjunt de les estructures flotants i la realització d'un seguiment visual constant que avalue la seua efectivitat per a evitar l'enganxament d'ocells.  
3.15. S'hauran de comunicar, a l'autoritat competent i a aquesta Subdirecció General de Biodiversitat Terrestre i Marina, el resultat anual del pla de vigilància ambiental, així com les noves mesures preventives o correctores previstes.  
3.16. Entre altres, els Plans de Vigilància Ambiental anuals tindran especial èmfasi en l'estudi de si l'abocament aqüícola afecta o no la prada de Posidònia oceànica més pròxima, i en cas d'existir afeccions el promotor el posarà en immediat coneixement d'aquest ministeri.  
  
3.17. Els residus originats, per exemple: en el conreu, recollida de la collita, caigudes d'utensilis o despreniments dels artefactes, han de ser recollits pels mateixos titulars dels vivers i portats a port per a ser tractats per gestors autoritzats. Mai podran ser llançats a la mar.  
  
3.18. Totes les instal·lacions han de tindre en compte els possibles riscos climàtics existents en la ubicació (en particular les pluges i temporals marítims), per a evitar abocaments de contaminació a la mar.  
3.19. Com que es necessita una embarcació per al fondeig de morts i ancores, se seguiran les recomanacions del Document tècnic sobre impactes i mitigació de la contaminació acústica marina (MAGRAMA 2012).  
3.20. S'hauran de realitzar plans de contingència i protocols d'actuació per a minimitzar els danys i perjudicis que es puguen ocasionar davant els recurrents fenòmens meteorològics extrems en la Mar Mediterrània. Aquests ocasionen el trencament de les instal·lacions i la mortaldat de gran quantitat d'individus, que acaben arribant morts i en divers estat de descomposició, a les costes.  
3.21. Hauran d'obtindre's les autoritzacions, llicències o informes favorables d'altres organismes que siguen exigibles d'acord amb la legislació vigent  
  
4t. Informe de la Subdirecció General per a la Protecció de la Mar (Estratègies Marines de l'Estat)  
4.1. Tots els nous morts, ancoratges i altres elements que hagen de formar part del sistema de fondeig de les gàbies, balises i boies han de situar-se sobre fons arenosos sense vegetació.  
4.2. S'haurà de fer un manteniment periòdic per a garantir que els caps romanen tibants, no solament després de temporals, a fi d'evitar possibles captures accidentals d'exemplars de fauna marina incloses en el Reial decret 139/2011, de 4 de febrer, per al desenvolupament del Llistat d'Espècies Silvestres en Règim de Protecció Especial i del Catàleg Espanyol d'Espècies Amenaçades. Així mateix, hauran de comunicar, a l'autoritat competent, qualsevol captura accidental d'aquestes espècies en l'estructura de caps.  
4.3. Tots els residus, deixalles o restes generades durant les labors de construcció, explotació i manteniment de les instal·lacions han de ser recollits i portats a port per a ser tractats per gestors autoritzats. En cap cas aquests residus podran ser llançats a la mar.  
  
4.4. Hauran d'obtindre's quantes autoritzacions, llicències o informes favorables d'altres organismes siguen exigibles d'acord amb la legislació vigent.  
4.5. Totes les instal·lacions han de tindre en compte els possibles riscos climàtics existents en la ubicació (en particular les pluges i temporals marítims), evitant així abocaments de contaminació a la mar.  
  
5é. Declaració d'impacte ambiental  
5.1. Al costat de les mesures correctores, propostes per a atenuar l'impacte generat per l'aportació de matèria orgànica - pinso no consumit - al mitjà marítim, s'aplicaran: sistemes de detecció d'excés de pinso que contribuïsquen a eliminar residus i, de ser necessari, realitzar periòdicament un dragatge per succió en el sediment que quede al costat de les gàbies i zones pròximes a la instal·lació.  
5.2. El Pla de Vigilància Ambiental proposat inclourà a més els següents controls:  
- En els sediments, amb periodicitat semestral, es controlaran les variables: Clostridium sulfitoreductors i Beggiatoa spp.  
- En l'aigua es controlaran les variables: Coliformes fecals, Estreptococs fecals, Salmonel·la, amoni, fosfats, silicats i clorofil·la A mensualment, i s'efectuarà una quantificació i qualificació del plàncton amb una periodicitat estacional. Les mostres d'aigua per als diferents paràmetres procediran de la columna d'aigua obtingudes de: superfície, a un metre, de la màxima profunditat i d'una zona intermèdia seleccionada pels resultats in situ.  
- L'estat de conservació de la prada Posidònia oceànica pròxima a la instal·lació serà comprovat anualment, realitzant prèviament un estudi detallat de l'estat actual d'aquesta comunitat.  
El seguiment dels diferents paràmetres del Pla de Vigilància es durà a terme en cadascun dels següents punts prefixats: se situarà un punt en la instal·lació per la seua part pròxima a la costa, i els altres dos, allunyats de la instal·lació piscícola per a evitar la seua influència, estaran situats en la direcció dels dos corrents dominants de la zona (un al NE i un altre al SW).  
5.3. Els resultats i conclusions obtinguts del Pla de vigilància Ambiental seran, trimestralment, remesos a la Direcció General d'Educació i Qualitat Ambiental d'aquesta Conselleria.  
5.4. S'haurà de contemplar en el projecte una partida pressupostària que permeta dur a terme el Pla de Vigilància Ambiental.  
  
6é. Concessió d'ocupació de domini públic maritimoterrestre (Direcció General de la Costa i la Mar)  
Condicions generals  
1a. La present concessió que no implica cessió del domini públic, ni de les facultats dominicals de l'Estat s'atorga amb subjecció al que es disposa en la Llei 22/1988, de 28 de juliol, i en el Reglament General de Costes.  
2a. El concessionari queda obligat a instal·lar i conservar a les seues expenses, en la forma i termini que s'indique per aquest ministeri, la senyalització terrestre provisional durant les obres, així com la definitiva, que haurà d'incloure la dels accessos i zones d'ús públic.  
En el cas que la naturalesa marítima de la concessió així ho exigisca, el concessionari queda obligat a instal·lar i mantindre a la seua costa els senyals d'abalisament que se li ordenen per l'Ens Públic Ports de l'Estat. L'autoritat portuària corresponent exercirà la inspecció sobre aquesta senyalització, així com establirà l'abalisament provisional a col·locar durant l'execució de les obres.  
A aquest efecte, amb anterioritat al replanteig de les obres, haurà de presentar els plans de situació i planta d'aquestes. Amb posterioritat, en el termini de sis mesos, comptats a partir de la data en què se li notifiquen els senyals que han de constituir l'abalisament i les seues aparences i abastos, haurà de presentar el projecte corresponent per a la seua aprovació per l'autoritat portuària corresponent.  
3a. El concessionari sol·licitarà el replanteig de les obres, per escrit dirigit al Servei Provincial de Costes d'Alacant, amb la suficient antelació, perquè puguen començar-se dins del termini, que es practicarà per l'enginyer representant del Servei Provincial de Costes, amb assistència del concessionari i del seu director d'obres, i s'estendran acta i plànols, general i de detall, corresponent a l'autoritat competent la seua aprovació, si escau.  
4a. El concessionari queda obligat a la reposició i conservació de les fites que delimiten la zona de domini públic ocupat, d'acord amb el que li indique el Servei Provincial de Costes.  
5a. El Ministeri per a la Transició Ecològica i el Repte Demogràfic, a través de la Direcció General de Sostenibilitat de la Costa i de la Mar i el Servei Provincial de Costes que en depén, podrà inspeccionar en tot moment l'execució de les obres, per a comprovar si les mateixes s'ajusten al projecte en el seu moment informat i sobre la base del qual s'ha atorgat la concessió d'ocupació del domini públic maritimoterrestre. Si s'aprecia l'existència de desviacions en relació amb el projecte, es comunicarà a la Comunitat Autònoma l'obligació d'acordar la paralització de les obres fins que s'esmenen els defectes observats.  
  
En cas de produir-se incidències d'obres o modificacions d'aquestes que constituïsquen variació sensible de l'ocupació del domini públic o de la finalitat de les obres autoritzades, la proposta de modificació haurà de sotmetre's, prèviament a la seua execució, a informe del Ministeri per a la Transició Ecològica i el Repte Demogràfic.  
6a. Acabades les obres, el concessionari presentarà el certificat final de les obres, subscrit pel seu director i visat pel seu col·legi professional, en el qual hauran d'estar incloses totes les obres, fins i tot, en el seu cas, les corresponents a l'abocament d'aigües residuals a la mar, i sol·licitarà per escrit del Servei Provincial de Costes el reconeixement final d'aquestes, que es practicarà amb assistència de l'Enginyer representant d'aquella, del concessionari i del seu director d'obra, i s'estendrà acta i plans amb els mateixos requisits que els del replanteig. L'incompliment d'aquesta condició portarà necessàriament a la incoació de l'expedient de caducitat de la concessió.  
7a. No podrà destinar-se el domini públic ocupat, ni les obres en aquest executades, a usos diferents dels autoritzats.  
8a. En el cas que durant el termini concessional, el concessionari sol·licite, o la Comunitat Autònoma li impose, la modificació, total o parcial, de les obres i instal·lacions existents, aquesta modificació haurà de comptar amb l'informe previ favorable del Ministeri per a la Transició Ecològica i el Repte Demogràfic.  
9a. L'atorgament d'aquesta concessió no eximeix el seu titular de l'obtenció de les llicències, permisos i autoritzacions legalment procedents.  
10a. El concessionari estarà obligat a complir les disposicions vigents o que en endavant es dicten, que afecten el domini públic atorgat, sense que les obres que s'executen puguen ser obstacle per al manteniment de les servituds de protecció, trànsit i accés a la mar.  
  
11a. Si el concessionari incorreguera en causa de caducitat de l'autorització d'obres, i la comunitat autònoma l'arribara a declarar, la resolució adoptada haurà de notificar-se a aquest ministeri, a l'efecte de tramitar la corresponent caducitat de la concessió d'ocupació de domini públic.  
En cas d'incompliment de les condicions de la concessió d'ocupació de domini públic, el Ministeri per a la Transició Ecològica i el Repte Demogràfic, amb notificació prèvia a la Comunitat Autònoma, incoarà l'expedient de caducitat de la concessió, que es tramitarà conformement al preceptuat en les disposicions vigents sobre la matèria.  
  
12a. Acabat el termini atorgat o declarada la caducitat de la concessió, quedarà obligat el concessionari a desmuntar, a costa seua i excepte resolució en contra, les construccions i altres instal·lacions existents, i a executar, a més, les obres necessàries perquè els béns de domini públic atorgats puguen ser rebuts per aquest Ministeri que, discrecionalment, podrà dispensar al concessionari de l'alçament de la part d'obres i instal·lacions la permanència de les quals no supose perjudici per als interessos generals.  
De la recepció per aquest Ministeri dels béns revertits, s'alçarà la corresponent acta en presència de l'interessat, si compareguera, i del representant de la Comunitat Autònoma. En l'acta es ressenyarà la forma en què el concessionari ha complit les obligacions imposades en el paràgraf anterior. Si s'hagueren incomplit, totalment o parcialment, aqueixes obligacions, l'acta servirà de base per a instruir el corresponent expedient, en el qual es concretarà l'import de les obres i reparacions necessàries, que s'exigirà al concessionari, utilitzant, si és necessari, el procediment de constrenyiment administratiu.  
13a. El que s'estableix en l'anterior condició 12a s'entén sense perjudici del dret del concessionari per a sol·licitar nova autorització d'obres, i, per tant, nova concessió d'ocupació de domini públic, que es tramitarà reglamentàriament i s'atorgarà o denegarà en funció dels interessos públics que concórreguen en aqueix moment.  
Condicions particulars  
1a. Aquesta concessió s'atorga per un termini de deu 10 anys, prorrogables per iguals períodes fins a un màxim de 50 anys, prèvia sol·licitud del concessionari i autorització del Ministeri per a la Transició Ecològica i el Repte Demogràfic.  
El còmput d'aquest termini s'iniciarà l'endemà de la data de notificació a l'interessat de la present ordre.  
Les pròrrogues s'atorgaran o denegaran en funció dels estudis i informes sobre seguiment de l'activitat i els seus efectes sobre el domini públic maritimoterrestre.  
Per a aquest seguiment, el concessionari haurà de presentar davant el Servei Provincial de Costes d'Alacant els oportuns informes sobre els efectes de l'activitat en el domini públic maritimoterrestre, realitzats amb solvència científica, amb una periodicitat de cinc anys, partint de la situació actual.  
2a. Les obres són les definides en el projecte redactat el juny de 1996, subscrit per l'enginyer de camins, canals i ports, Rafael Barredo de Valenzuela, amb la modificació autoritzada per Resolució de 7 de juny de 2001, de la Conselleria d'Agricultura, Pesca i Alimentació.  
  
3a. El concessionari abonarà en el Tresor Públic, per semestres avançats, l'import corresponent al cànon, calculat per l'ocupació de la superfície de domini públic marítim-terrestre, atorgada en aquesta concessió, en una quantia de 0,03551 ?/m² i any, i caldrà presentar els corresponents justificants de pagament en el Servei Provincial de Costes d'Alacant. Una vegada aprovada l'acta de reconeixement final d'obres el cànon s'aplicarà a la superfície definitivament ocupada determinada per les quatre boies de senyalització.  
En cas d'aportar certificació del sistema de gestió mediambiental UNE-EN ISO 14830, s'aplicaria una reducció del 25 % del cànon amb la qual cosa seria de 0,02456 ?/m² i any. La reducció tindria validesa durant el període de vigència de la certificació mediambiental presentada i es renovaria automàticament amb la presentació d'una nova certificació per al següent període. No obstant això, en cas que una vegada finalitzat el període de validesa de la certificació mediambiental presentada aquesta no fora renovada, s'abonaria el cànon sense cap reducció.  
  
Aquest cànon podrà ser revisat per l'Administració quan varie el valor de la base imposable utilitzada per al seu càlcul. El pagament d'aquesta taxa s'acomodarà al que es preveu en la Llei 25/1998, de 13 de juliol, de modificació del règim legal de taxes estatals i locals i de reordenació de les prestacions patrimonials de caràcter públic i disposicions que la desenvolupen.  
4a. El concessionari donarà principi a les obres dins del termini de sis (6) mesos, havent de quedar totalment acabades en el termini de dotze (12) mesos.  
5a. El concessionari està obligat a la presentació de fiança definitiva a la qual es refereix l'article 88 de la Llei 22/1988.  
  
Prescripcions  
A. El concessionari haurà de complir tot el que assenyalen els organismes oficials que han informat el projecte i en particular tant amb les condicions contingudes en els informes de la Subdirecció per a la Protecció de la Mar de 15 de febrer de 2021 i de la Subdirecció General de Biodiversitat Terrestre i Marina de 20 de novembre de 2020.  
B. De conformitat amb la disposició addicional cinquena de la Llei 22/1988, aquesta concessió autoritza exclusivament l'ocupació del domini públic maritimoterrestre afectat pel projecte i no prejutja el resultat de la concessió de funcionament o servei, l'atorgament del qual correspon a la Comunitat Autònoma, conformement amb la legislació sectorial aplicable, en la qual s'hauran de valorar els efectes mediambientals de l'activitat proposada. L'atorgament d'aquesta concessió no eximeix el seu titular de l'obtenció de les llicències, permisos i autoritzacions legalment procedents.  
C. El concessionari serà responsable de tots els danys i perjudicis per a les persones, les coses i el medi ambient que es puguen derivar de l'activitat, directament o indirectament, en la mar, en el seu llit i subsòl, i en general, en els béns de domini públic marítim-terrestre, havent de presentar a aquest efecte, en el termini que se li assenyale, el projecte que comprenga les obres necessàries, que haurà de realitzar a les seues expenses, a fi de reparar els danys causats.  
D. Si la instal·lació autoritzada produïra danys en les costes o en el medi marí circumdant i els seus recursos naturals, o constituïra un obstacle o dificultara l'eventual extracció d'arenes per a futures obres de regeneració de platges, aquesta Direcció General podrà procedir la retirada de les instal·lacions a costa del concessionari i el seu posterior trasllat al lloc que se li indique a aquest.  
E. A la terminació del termini concessional, el concessionari haurà de retirar a la seua costa tots els elements fondejats, llevat que aquesta Direcció General manifeste un altre criteri.  
F. En el cas que fora necessari segons el parer de l'Administració de l'Estat, realitzar obres de major interés públic, la modificació de les instal·lacions autoritzades o el canvi de la seua ubicació, o fins i tot el seu desmuntatge el concessionari s'hauria d'ajustar al que l'Administració de l'Estat dispose, i modificar o desmuntar-los en el termini que se li indique i a costa seua.  
G. En les actes i plans de replanteig i de reconeixement final es determinarà la superfície exacta del domini públic maritimoterrestre ocupat, quedant així fixat el cànon definitiu a abonar.  
H. No es permetrà cap mena d'abocament a la mar, al domini públic maritimoterrestre ni a la zona de servitud de protecció, fins i tot de terres, enderrocs, materials o productes generats per l'obra, que no compte amb l'autorització escaient, i haurà d'establir les mesures oportunes per a corregir els impactes generats durant la fase d'execució de l'obra o instal·lació de l'ocupació.  
I. El concessionari haurà de comunicar a la Capitania Marítima corresponent de la Direcció General de la Marina Mercant i a l'Institut Hidrogràfic de la Marina les dates de començament i terminació de les obres, a l'efecte d'incloure la corresponent informació en les Cartes de Navegació i Avisos als Navegants. Aquestes dates de començament i terminació de les obres hauran de ser comunicades també a l'Autoritat Portuària corresponent a fi de realitzar el seguiment i comprovació de l'abalisament.  
J. S'adverteix expressament que la zona sobre la qual està previst situar les instal·lacions pot ser inundable per la seua pròpia naturalesa, per la qual cosa el concessionari assumeix tots els riscos i danys derivats, tant per a les instal·lacions com per als seus usuaris, d'aquest emplaçament i de la seua proximitat a la mar, havent d'establir les mesures de seguretat i vigilància oportunes.  
K. Totes les consideracions anteriors, així com qualsevol incidència en el medi ambient que puga sorgir en el procés d'execució de les obres, seran observades en el reconeixement final de les mateixes pel Servei Provincial de Costes d'Alacant, i s'exigirà un projecte de condicionament i millora de l'entorn ambiental, si es considera necessari, segons l'impacte produït per l'establiment i la implantació de les instal·lacions.  
  
L. L'incompliment de qualsevol de les anteriors prescripcions donarà lloc a la caducitat de la concessió amb independència de la tramitació de l'expedient sancionador que corresponga.